मुगलाें ने अस्पृश्यता का बीज बोया, अंग्रेजों ने विभाजन किया
रविवार को राष्ट्रीय स्वयं सेवक संघ का दो स्थानों पर सामाजिक सदभाव सम्मेलन और होली मिलन आयोजित हुआ। महानगर संघ चालक श्रीपाद जोशी ने बताया इसमें सामाजिक समरसता की चर्चा की गई।
केशव नगर, मधुकर नगर और विक्रमादित्य नगर का सम्मेलन श्रीकृष्ण वाटिका अंकपात मार्ग पर
यहां पर 366 महिला-पुरुष मौजूद थे। इसमें 40 समाजों के प्रमुख आए थे। मुख्य वक्ता लाेकेंद्र शर्मा, किशोर न्याय बोर्ड के सदस्य हैं। उन्होंने कहा-सनातन धर्म में वर्ण व्यवस्था थी। यवनाें और मुगलाें ने अस्पृश्यता का बीज बोया और व्यवस्था बदल गई। अंग्रेजों ने इसमें विभाजन कर दिया। अब सामाजिक समरसता बढ़ी है। संघ में प्रारंभ से ही जाति भेद नहीं रहा। आय-जाति, धर्म के नाम पर अंतर नहीं किया गया। गीत के बाद समरस भोजन हुआ।
राजेंद्र नगर और माधवनगर का सम्मेलन लोति विद्यालय में हुआ। इसमें वक्ता तेजराम, संघ चालक जावरा थे। मंच पर दो संघ चालक माधवनगर के राजेश मिमरोट और राजेंद्र नगर के डॉ. अशोकसिंह राठौर मौजूद थे। मुख्य वक्ता ने कहा-उडुपी में 60 के दशक में सम्मेलन में सैकड़ों की संख्या में भिन्न-भिन्न मत, पंथ, पूजा पद्धति के धर्माचार्य थे। वहां से उदघोष किया कि कोई हिंदू पतित नहीं हो सकता।
hin_Deva hin_Deva awa_Deva hin_Deva hin_Deva